
Nr. ieșire comp. RUNOS 1243 /13.10.2026
Nr.                /13.10.2026

PUBLICAȚIE DE CONCURS
SPITALUL MUNICIPAL „DIMITRIE CASTROIAN” HUȘI, cu sediul în Huși, str. 1 Decembrie nr. 40, organizează concurs, în conformitate cu prevederile H.G. nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, ale O.M.S. nr. 1.470/2011, cu modificările și completările ulterioare, și ale Legii nr. 166/2026, pentru ocuparea unui post vacant de execuție de ASISTENT MEDICAL PRINCIPAL PL, cu normă întreagă, pe perioadă nedeterminată, în cadrul Secției Chirurgie Generală.
Candidații trebuie să îndeplinească CONDIȚIILE GENERALE prevăzute la art. 15 din H.G. nr. 1.336/2022, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003, Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face persoana incompatibilă cu exercitarea funcției contractuale, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii și față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019, cu modificările ulterioare, pentru domeniile prevăzute la art. 35 alin. (1) lit. h) din H.G. nr. 1.336/2022.
CONDIȚII SPECIFICE pentru ocuparea postului de asistent medical principal PL, potrivit O.M.S. nr. 1.470/2011, cu modificările și completările ulterioare, precum și cerințelor aprobate pentru postul scos la concurs:
• diplomă de școală sanitară postliceală sau echivalentă ori diplomă de studii postliceale prin echivalare, conform H.G. nr. 797/1997;
• minimum 5 ani vechime ca asistent medical și examen pentru obținerea gradului de principal;
• certificat de membru O.A.M.G.M.A.M.R. și adeverință pentru participare la concurs, eliberată de filiala O.A.M.G.M.A.M.R. la care este înregistrat candidatul, conform Hotărârii Consiliului național al O.A.M.G.M.A.M.R. nr. 35/2015, cu modificările și completările ulterioare. Adeverința este valabilă 30 de zile de la data emiterii;
• cunoștințe de bază privind utilizarea calculatorului, Word și Excel, dacă sunt prevăzute în fișa postului.
DOSARUL DE CONCURS
În conformitate cu art. 35 din H.G. nr. 1.336/2022, dosarul de concurs va conține:
a) formular de înscriere la concurs, conform modelului prevăzut în anexa nr. 2 la H.G. nr. 1.336/2022;
b) copia actului de identitate sau orice alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor, efectuarea unor specializări și îndeplinirea condițiilor specifice ale postului;
e) copia carnetului de muncă și/sau adeverința eliberată de angajator pentru perioada lucrată, care să ateste vechimea în muncă și vechimea în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de medicul de familie al candidatului sau de unitățile sanitare abilitate cu cel mult 6 luni anterior derulării concursului;
h) certificatul de integritate comportamentală, în condițiile art. 35 alin. (1) lit. h) din H.G. nr. 1.336/2022;
i) curriculum vitae, model comun european;
j) copia certificatului de membru O.A.M.G.M.A.M.R. și, în original, adeverința pentru participare la concurs, eliberată de filiala O.A.M.G.M.A.M.R. competentă, aflată în termenul de valabilitate de 30 de zile.
Modelul orientativ al adeverinței de vechime prevăzute la lit. e) este cel din anexa nr. 3 la H.G. nr. 1.336/2022. Copiile documentelor prevăzute la lit. b)-e) se prezintă însoțite de documentele originale pentru certificarea conformității de către secretarul comisiei de concurs. Certificatul de cazier judiciar poate fi înlocuit, la depunerea dosarului, cu o declarație pe propria răspundere, în condițiile art. 35 alin. (5) din H.G. nr. 1.336/2022.
Dosarele de concurs se depun la Compartimentul RUNOS al Spitalului Municipal „Dimitrie Castroian” Huși, str. 1 Decembrie nr. 40, în perioada 15.10.2026-28.10.2026, de luni până vineri, în intervalul orar 10:00-15:00. Dosarele pot fi transmise și prin Poșta Română, serviciu de curierat rapid, poștă electronică sau prin platformele informatice ale instituțiilor publice, în condițiile art. 35 din H.G. nr. 1.336/2022.
Taxa de participare: 100 lei.
Concursul se desfășoară la sediul administrativ al Spitalului Municipal „Dimitrie Castroian” Huși, str. 1 Decembrie nr. 40, și cuprinde următoarele etape succesive:
• selecția dosarelor de înscriere;
• proba scrisă;
• proba practică;
• interviul.
CALENDARUL DE DESFĂȘURARE A CONCURSULUI

	Etapa concursului
	Data / perioada

	Publicarea/afișarea anunțului de concurs
	15.10.2026

	Perioada de depunere a dosarelor
	15.10.2026-28.10.2026, orele 10:00-15:00

	Selecția dosarelor
	29.10.2026

	Afișarea rezultatului selecției dosarelor
	29.10.2026, ora 15:00

	Data-limită pentru depunerea contestațiilor la selecția dosarelor
	30.10.2026, ora 15:00

	Afișarea rezultatului contestațiilor la selecția dosarelor
	02.11.2026, ora 10:00

	Proba scrisă
	09.11.2026, ora 10:00

	Afișarea rezultatului probei scrise
	09.11.2026, ora 15:00

	Data-limită pentru depunerea contestațiilor la proba scrisă
	10.11.2026, ora 15:00

	Afișarea rezultatului contestațiilor la proba scrisă
	11.11.2026, ora 10:00

	Proba practică
	12.11.2026, ora 10:00

	Afișarea rezultatului probei practice
	12.11.2026, ora 15:00

	Data-limită pentru depunerea contestațiilor la proba practică
	13.11.2026, ora 15:00

	Afișarea rezultatului contestațiilor la proba practică
	16.11.2026, ora 10:00

	Interviul
	17.11.2026, ora 10:00

	Afișarea rezultatului interviului
	17.11.2026, ora 15:00

	Data-limită pentru depunerea contestațiilor la interviu
	18.11.2026, ora 15:00

	Afișarea rezultatului contestațiilor la interviu
	19.11.2026, ora 10:00

	Afișarea rezultatelor finale
	19.11.2026, ora 15:00




TEMATICĂ ȘI BIBLIOGRAFIE
pentru ocuparea postului de asistent medical principal PL din cadrul Secției Chirurgie Generală

I. BIBLIOGRAFIE
1. Urgențe medico-chirurgicale, sinteze, Lucreția Titircă.
2. Tehnici de îngrijire a bolnavului, Lucreția Titircă/Georgeta Balta.
3. Ordinul nr. 1.142/2013 privind aprobarea procedurilor de practică pentru asistenți medicali generaliști.
4. Ordinul nr. 1.101 din 30 septembrie 2016 privind aprobarea Normelor de supraveghere, prevenire și limitare a infecțiilor asociate asistenței medicale în unitățile sanitare.
5. Ordinul nr. 1.761/2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private.
6. Ordinul nr. 1.226/03.12.2012 privind gestionarea deșeurilor rezultate din activități medicale, cu modificările și completările ulterioare.
7. Legea nr. 46/2003 privind drepturile pacientului.
II. TEMATICA DE CONCURS
A. Urgențe medico-chirurgicale:
1. Insuficiența respiratorie acută: etiologie, simptomatologie, conduită de urgență.
2. Edem pulmonar acut: etiologie, simptomatologie, conduită de urgență.
3. Embolia pulmonară: etiologie, simptomatologie, conduită de urgență.
4. Infarctul miocardic acut: etiologie, simptomatologie, conduită de urgență.
5. Resuscitarea cardio-respiratorie la adult.
6. Șocul anafilactic: etiologie, tablou clinic, conduită de urgență.
7. Colica renală acută: cauze, simptome, conduită de urgență.
8. Retenția acută de urină: cauze, simptome, conduită de urgență, intervenții.
9. Coma diabetică: simptomatologie/tablou clinic, conduită de urgență, intervenții.
10. Coma hipoglicemică: simptomatologie/tablou clinic, conduită de urgență, intervenții.
11. Accidente vasculare cerebrale: simptome, conduită de urgență.
12. Pancreatita acută: etiologie, simptomatologie, conduită de urgență.
13. Ocluzia intestinală: clasificare, cauze, simptomatologie, conduită de urgență.
14. Hemoragii digestive superioare: clasificare, etiologie, simptomatologie, conduită de urgență.
15. Traumatismele cranio-cerebrale: clasificare, simptomatologie, conduită de urgență.
16. Traumatismele abdominale: clasificare, simptomatologie, conduită de urgență.
17. Arsurile: clasificare, simptomatologie, tratament.
18. Plăgile: clasificare, simptomatologie, tratament.
19. Abdomenul acut chirurgical: simptomatologie, conduită de urgență.
B. Tehnici de evaluare și satisfacere a nevoilor fundamentale:
20. Evaluarea, măsurarea, notarea funcțiilor vitale și vegetative: puls, tensiune arterială, respirație, temperatură, diureză. Caracteristicile normale și patologice ale respirației, pulsului, tensiunii arteriale, temperaturii corporale, diurezei.
21. Măsurarea înălțimii, greutății corporale.
22. Determinarea cantității de urină, notare și urmărire bilanț al lichidelor.
23. Mobilizarea, transportul, pozițiile pacientului în pat.
24. Alimentația artificială: parenteral, pe sondă nazo-gastrică, prin gastrostomă.
25. Supravegherea și îngrijirea postoperatorie.
26. Escarele de decubit: factori de risc, prevenire, îngrijire, tratament.
27. Puncțiile: venoasă, arterială, pleurală, abdominală/paracenteza, participarea la efectuarea puncției rahidiene.
28. Recoltarea produselor biologice și patologice pentru examene de laborator: recoltarea sângelui, recoltarea hemocultură, exudat faringian, secreției nazale, oculare și otice, recoltarea sputei, recoltare urină.
29. Sondajul vezical.
30. Sondajul gastric.
31. Spălătura gastrică.
32. Clisma evacuatoare.
33. Reguli generale de administrare a medicamentelor.
34. Particularități în administrarea medicamentelor: administrare antibiotice, anticoagulante, corticoizi, insulină.
35. Injecțiile: subcutanată (SC), intramusculară (IM), intravenoasă (IV).
36. Montarea, monitorizarea și îngrijirea cateterului venos periferic (CVP).
37. Perfuzia.
38. Tehnica efectuare EKG.
39. Îngrijirea pacientului cu colostomă.
40. Prevenirea infecțiilor asociate asistenței medicale (IAAM): măsuri, igiena mâinilor, dezinfecția, decontaminarea.
41. Sterilizarea: definiții, procedee, mijloace. Metode de protecție a personalului în timpul actului medical, utilizarea mănușilor de protecție și a echipamentului de protecție.
III. LEGISLAȚIE
1. Ordinul nr. 1.101 din 30 septembrie 2016 privind aprobarea Normelor de supraveghere, prevenire și limitare a infecțiilor asociate asistenței medicale în unitățile sanitare, CAP. II, art. 13, ANEXA 3 - metodologia de supraveghere a expunerii accidentale a personalului care lucrează în sistemul sanitar la produse biologice, ANEXA 4 - Precauțiunile Standard, Măsuri minime obligatorii pentru prevenirea și limitarea infecțiilor asociate asistenței medicale.
2. Ordinul nr. 1.761/2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, integral.
3. Ordinul nr. 1.226 din 3 decembrie 2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale, CAP. II - Definiții, CAP. III - Clasificări, CAP. V - Colectarea deșeurilor medicale la locul de producere, CAP. VI - Ambalarea deșeurilor medicale, CAP. VII - Stocarea temporară a deșeurilor rezultate din activități medicale, CAP. VIII - Transportul deșeurilor rezultate din activități medicale.
4. Legea nr. 46/2003 privind drepturile pacientului, integral.
Relații suplimentare se pot obține la sediul administrativ al Spitalului Municipal „Dimitrie Castroian” Huși, Compartiment RUNOS, sau la telefon 0235/481081, interior 104.

MANAGER INTERIMAR,
DR. NACU MIHAELA


	Numele și prenumele
	Funcția
	Data
	Semnătura

	Ec. Ionescu Elena Viorica
	Economist IA, Comp. RUNOS
	13.10.2026
	



image1.png
.| ACREDITAT

ey
INCREDERE
REDUSA





image2.jpeg
Spitalul Municip

"Dimitrie Castroian" Husi




